CELEX: 32010R0081
Language: bg
Date: 2010-01-28 00:00:00
Title: Регламент (ЕС) № 81/2010 на Комисията от 28 януари 2010 година за определяне на коефициентите, приложими за зърнени култури, изнасяни под формата на ирландско уиски в рамките на периода 2009/10 година

29.1.2010   
            
            
               BG
            
            
               Официален вестник на Европейския съюз
            
            
               L 25/10
            
         РЕГЛАМЕНТ (ЕС) № 81/2010 НА КОМИСИЯТА
   от 28 януари 2010 година
   за определяне на коефициентите, приложими за зърнени култури, изнасяни под формата на ирландско уиски в рамките на периода 2009/10 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1670/2006 на Комисията от 10 ноември 2006 г. за определяне на някои подробни правила за прилагане на Регламент (ЕО) № 1784/2003 на Съвета във връзка с определянето и предоставянето на коригирани възстановявания по отношение на зърнени култури, изнасяни под формата на някои спиртни напитки (2), и по-специално член 5 от него,
   като има предвид, че:
   
               (1)
            
            
               Съгласно член 4, параграф 1 от Регламент (ЕО) № 1670/2006 количествата зърнени култури, отговарящи на изискванията за възстановяване, са количествата, които са поставени под контрол и дестилирани, претеглени с определян ежегодно за всяка съответна държава-членка коефициент. Този коефициент изразява съотношението между общо изнесените количества и общо търгуваните количества на съответната спиртна напитка въз основа на тенденцията, наблюдавана в измененията на тези количества по време на броя години, отговарящ на средния период на отлежаване на съответната спиртна напитка.
            
         
               (2)
            
            
               Според информацията, предоставена от Ирландия, обхващаща периода от 1 януари до 31 декември 2008 г., през 2008 г. средният период на отлежаване за ирландското уиски е пет години.
            
         
               (3)
            
            
               Следователно е целесъобразно да се определят коефициентите за периода от 1 октомври 2009 г. до 30 септември 2010 г.
            
         
               (4)
            
            
               Член 10 от протокол 3 към Споразумението за Европейското икономическо пространство изключва предоставянето на възстановявания при износ за Лихтенщайн, Исландия и Норвегия. Освен това Общността сключи споразумения с някои трети държави, в които се съдържат клаузи за премахване на възстановяванията при износ. Поради това и на основание член 7, параграф 2 от Регламент (ЕО) № 1670/2006 е целесъобразно да се вземат под внимание тези съображения при изчисляване на коефициента за периода 2009/10 година.
            
         
               (5)
            
            
               Регламент (ЕО) № 1214/2008 на Комисията от 5 декември 2008 г. за определяне на коефициентите, приложими за зърнени култури, изнасяни под формата на ирландско уиски за периода 2008/2009 година (3), е неактуален, тъй като се отнася за коефициентите за 2008/2009 година. С оглед на яснотата и правната сигурност посоченият регламент следва да бъде отменен,
            
         ПРИЕ НАСТОЯЩИЯ РЕГЛАМЕНТ:
   Член 1
   За периода от 1 октомври 2009 г. до 30 септември 2010 г. предвидените в член 4 от Регламент (ЕО) № 1670/2006 коефициенти, приложими за зърнените култури, които се използват в Ирландия за производството на ирландско уиски, са посочени в приложението към настоящия регламент.
   Член 2
   Регламент (ЕО) № 1214/2008 се отменя.
   Член 3
   Настоящият регламент влиза в сила в деня на публикуването му в Официален вестник на Европейския съюз.
   Той се прилага, считано от 1 октомври 2009 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 януари 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 312, 11.11.2006 г., стр. 33.
   
      (3)  ОВ L 328, 6.12.2008 г., стр. 18.
   
      ПРИЛОЖЕНИЕ
      
         Коефициенти, приложими в Ирландия
      
      
                  Период на прилагане
               
               
                  Приложим коефициент
               
            
                  за ечемик от категория Б, използван за производство на ирландско уиски (1)
                  
               
               
                  за зърнени култури от категория А, използвани за производство на ирландско уиски
               
            
                  От 1 октомври 2009 г. до 30 септември 2010 г.
               
               
                  0,008
               
               
                  0,074
               
            
         (1)  Включително ечемик, преработен в малц.